Over hele Egypt har AAW siden 1987 initiert og gjennomført mer enn 70 prosjekter som omhandler menneskerettigheter og kvinners rettigheter. Organisasjonen tar sikte på å hjelpe en rekke samfunnsgrupper, både lokalt, nasjonalt og internasjonalt. De viktigste satsingsområdene er fattigdom, helse, politisk deltakelse, utdanning, redusering av vold og kvinner i arbeidslivet. Videre gjennomfører AAW også prosjekter for entreprenørskap og sysselsetting, miljø, kunst og kultur, samt kapasitetsbygging for lokale egyptiske NGOer.